&Krishna.Tateneni; &Krishna.Tateneni.mail;
&Jost.Schenck; &Jost.Schenck.mail;
Bjørn
Steensrud

    bjornst@skogkatt.homelinux.org

Oversetter
2003-10-12
3.2
KDE
KControl
informasjonskapsel

## Informasjonskapsel

Informasjonskapsler (cookies) er en mekanisme som nettsteder brukes til å lagre og hente informasjon ved hjelp av nettleseren din. Et nettsted kan for eksempel gjøre det mulig for deg å tilpasse innhold og utseende av sidene du ser på, slik at valgene dine bevares mellom hver gang du besøker det nettstedet.

Nettstedet kan huske valgene dine ved å lagre en liten mengde data på maskinen din, en informasjonskapsel. Når du senere besøker stedet kan denne kapselen hentes slik at siden kan formateres slik du oppga det tidligere.

Informasjonskapsler spiller altså en viktig rolle for nettlesing. Dessverre vil nettsteder ofte lagre og hente informasjonskapsler uten at du vet det eller har gitt samtykke. Noe av denne informasjonen kan være svært nyttig for eierne av nettstedene, for eksempel ved at de kan samle statistikk om antall besøk som forskjellige deler av stedene får, eller tilpasse banner-annonser.

Med &kcontrol;s modul for informasjonskapsler kan du tilpasse regler for bruk av slike kapsler når du bruker &konqueror; som nettleser.

Merk at de reglene du setter opp med denne modulen ikke brukes for andre nettlesere, som f.eks. &Netscape;.

### Praksis

På fanebladet Praksis kan du sette opp hvordan &kde;-applikasjoner håndterer inforrmasjonskapsler. Dette kan du gjøre ved å opgi en generell praksis, såvel som spesielle regler for bestemte domener eller verter.

Øverst på fanebladet står det en rute merket Bruk infokapsler. Hvis du tar bort krysset her vil informasjonskapsler bli fullstendig sperret. Dette kan gjøre nettlesing litt vanskelig, siden noen steder krever nettlesere med infokapsler slått på.

Antakelig vil du ha generell støtte for infokapsler, og så sette spesielle regler for hvordan de skal behandles.

Den første gruppen med tilpasninger lagrer innstillinger som gjelder alle infokapsler.

Aksepter kapsler bare fra den tjeneren som sendte dem

  Noen sider forsøker å lagre infokapsler fra andre tjenere enn den som viser deg HTML-siden du ser på. De viser f.eks. reklame, og reklamen leveres fra en annen maskin, ofte en som tilhører en stor annonsørgruppe. Disse annonsene kan forsøke å lagre infokapsler som de kunne bruke til å spore de sidene du ser på over flere nettsteder.

  Slår du av dette valget vil infokapsler barebli lagret dersom de kommer fra den samme nett-tjeneren som du er uttrykkelig tilkoblet.

Godta automatisk økt-kapsler

  Det blir stadig mer vanlig å bruke infokapsler ikke for å spore dine bevegelser fra sted til sted, men bare for å følge med på hva du gjør i løpet av ett enkelt besøk. Økt-kapsler lagres så lenge du ser på nettstedet og blir slettet når du forlater det.

  Nettsteder kan bruke denne informasjonen til forskjellige ting, mest vanlig er det for lettvinthets skyld så du ikke trenger logge inn stadig vekk for å se på sider. På en side for e-post, for eksempel, ville du måtte oppgi passordet ditt for hver e-post du ville lese, hvis det ikke fantes en mulighet for å lagre en økt-ID. Det er andre måter å gjøre dette på, men infokapsler er enkle i bruk og svært vanlige.

  Krysser du av her betyr det at økt-kapsler alltid godtas, selv om du ikke godtar andre typer infokapsler, og selv om du velger å avvise infokapsler fra ett bestemt nettsted vil økt-kapsler derfra bli godtatt.

Behandle alle infokapsler som økt-kapsler.

  Hvis dette valget er krysset av, blir alle infokapsler behandlet som økt-kapsler. Det vil si at de blir slettet når du forlater nettstedet.

  Det er litt uklart hva som menes med «forlater nettstedet». Noen infokapsler kan bli værende en stund etter at du ikke lenger ser på noen sider på et bestemt nettsted. Dette er normalt.

Avsnittet Standard praksis har noen flere valg som utelukker hverandre — du kan velge bare en av disse reglene som standard, men du står fritt til å sette andre valg for ethvert gitt nettsted.

Spør etter bekreftelse

  Hvis dette er krysset av blir du spurt om du vil godta det hver gang en infokapsel skal lagres eller hentes. Du kan godta eller avvise hver kapsel for seg. I dialogen vil du også kunne sette regler spesielt for dette domenet, hvis du vil slippe å bekrefte hver infokapsel for det domenet.

Godta alle infokapsler

  Hvis dette er krysset av blir alle infokapsler godtatt uten at det spørres etter bekreftelse.

Avvis alle informasjonskapsler.

  Hvis dette er valgt vil alle informasjonskapsler bli avvist uten at det blir spurt om bekreftelse.

I tillegg til standardregler for behandling av informasjonskapsler, som du bestemmer ved å krysse av for ett av de tre valgene beskrevet ovenfor, så kan du også bestemme regler for bestemte verter og domener med innstillingene i gruppa Domenespesifikke regler.

Reglene Slett, Godta eller Avvis kan anvendes på et bestemt domene ved at du trykker på Ny …-knappen. Dette aktiverer en dialog. I denne dialogruten kan du skrive inn navnet på domenet (som begynner met et punktum), og deretter velge den regelen du vi ha for dette domenet. Merk at regler kan også bli lagt til mens du surfer, hvis standardregelen er å be om bekreftelse og du velgeren generell regel for en bestemt vert (for eksempel, ved å trykke Avvis alle kapsler fra dette domenet når du blir bedt om å bekrefte en kapsel.)

Du kan også velge ett bestemt domene fra lista og trykke Endre- knappen for å endre regelen for det domenet til noe annet enn det som vises i lista.

For å slette en domenespesifikk regel kan du markere et domene i lista og trykke Slett-knappen. Standard-regelen blir brukt på domener som er blitt slettet fra lista.

### Administrering

På fanebladet Administrering kan du bla gjennom og slette enkelte infokapsler som har vært satt tidligere.

I den øvre delen av denne dialogen ser du en liste over domener, vist som en trestruktur. Trykk på det lille +-tegnet ved siden av et domene for å få se alle infokapsler som er lagret for dette bestemte domenet. Hvis du markerer en av disse kapslene får du se at innholdet i kapselen vises i rammen under, merket Detaljert info om informasjonskapsel.

Trykker du på Slett-knappen kan du nå slette den valgte infokapselen. Trykk Slett alle for å slette alle lagrede informasjonskapsler.

Trykk Oppdater listefor å hente inn lista igjen fra hard-disken. Det kan være at du trenger dette hvis du har hatt modulen åpen mens du forsøker nettsteder, eller har gjort mange endringer inne i selve modulen.