&Pamela.Roberts;
Gunnhild
Lurås

    gluras@c2i.net

2003-11-05
3.2

# Å bruke bokmerker

Selv om du kan bruke bokmerkene til &konqueror; for å lagre plasseringene til dine egne filer og mapper, er de mest nyttige når du surfer på nettet og bygger opp en liste over nyttige sider.

For å åpne Bokmerkelista kan du enten venstre-klikke på menylinjen Bokmerker eller bruke snarveien &Alt;B Når lista først vises kan du navigere gjennom den med piltastene eller med musa, trykk &Enter; eller venstre.klikk for å gå til den valgte adressen.

Bruk Bokmerker Legg til bokmerke, &Ctrl;B eller høyre-klikk på et ledig område i nettsiden eller mappevisningen og velg Legg til bokmerker fra menyen for å legge et element til lista.

Bokmerke-lista kan inneholde underkataloger med andre bokmerker, du kan lage disse med Bokmerker Ny bokmerkemappe …. Velg underkatalogen fra Bokmerke-lista og bruk Legg til bokmerke i den katalogen for å legge til et bokmerke til en underkatalog istedenfor i hovedlista.

Du kan også få tilgang til bokmerkene dine fra Navigasjonspanelet.

## Bokmerkeredigerer

Bokmerker Rediger bokmerker åpner bokmerkeredigereren.

Dette henter fram bokmerkene og undermappene med bokmerker i en trevisning. Slik det er vanlig i &kde;, vises undermappen som en liten firkant til venstre for mappenavnet, hvis firkanten inneholder et +-tegn kan du venstre-klikke på det for å utvide visninga til å vise innholdet av den undermappen og + vil endres til -, venstre-klikk på --tegnet for å slå undermappen sammen igjen.

For å velge et element i lista kan du venstre-klikke på den, eller du kan navigere gjennom lista ved å bruke pil opp og pil ned for å flytte rundt. Høyrepil for å utvide og venstrepil for å slå en mappe sammen.

Du kan flytte et element til en annen plass i lista ved å bruke den vanlige dra-og-slipp eller Klipp ut og Lim inn. Elementene opptrer i samme rekkefølge i Rediger bokmerker som de gjør i nedtrekkslista Bokmerker. Fil Sett inn delelinje kan brukes for å sette inn delelinjer i lista der du ønsker.

En ny undermappe kan lages på et gitt sted i lista ved å bruke valget Lag ny mappe i Filmenyen eller fra nedtrekksmenyen du får når du høyre-klikker på et element eller hoveddelen av vinduet, eller med &Ctrl;N

For å endre navnet på et bokmerke eller en mappe, velg den og trykk deretter F2 eller velg Gi nytt navn fra Rediger-menyen eller sprettoppmenyen som kommer fram når du høyre-klikker på et element. Du kan endre &URL;-en ved å trykke F3 eller velge Skift URL.

Med Rediger bokmerker kan du importere bokmerker fra flere andre nettlesere til &konqueror;s bokmerkeliste. De kan legges i en egen mappe eller erstatte alle de gjeldende bokmerkene. For å gjøre dette velger du Importer fra Fil-menyen. Fil Eksporter kan brukes til å eksportere bokmerker fra &konqueror; til &Netscape; eller Mozilla.

Hvis du ofte bruker &Netscape;-leseren i tillegg til &konqueror;, så bør du heller velge Vis Netscapebokmerker i Konquerorvinduet under Innstillinger enn å importere &Netscape;-bokmerkene til &konqueror;. Hvis du gjør dette vil alle oppdateringer på &Netscape;-bokmerkene automatisk ses av &konqueror;.

For å velge hvilken undermappe av bokmerkene som inneholder elementene fra bokmerke-verktøylinja, marker undermappa og velg Bruk som verktøylinjemappe fra Rediger-menyen.

Hvis du rydder i bokmerkene dine og har glemt hva en spesiell nettside er, kan du enkelt åpne den fra Bokmerkeredigereren ved å høyre-klikke på oppføringa og velge Åpne i konqueror fra sprettoppmenyen. Hvis du bare vil sjekke at &URL;-en fortsatt er gyldig, velg sjekk status isteden.

Ikke glem å lagre endringene dine med Fil Lagre eller &Ctrl;S før du går ut av bokmerkeredigereren.